હિમાચલપ્રદેશમાં ગેરકાયદેસર રીતે કાપવામાં આવતા વૃક્ષોના સંરક્ષણ માટે એક વિશેષ પ્રોજેક્ટ તૈયાર કરવામાં આવ્યો છે. સિમલા મ્યુનિસિપલ કોર્પોરેશનની હદમાં અંદાજિત ૪ લાખ જેટલા વૃક્ષો હોવાનું વનવિભાગના અધિકારીઓ જણાવે છે. ૧૫ માર્ચ ૨૦૧૮ સુધીમાં આ તમામ વૃક્ષોમાંથી ૨,૮૧,૭૮૦ જેટલા વૃક્ષોમાં જીપીએસ ટેગ લગાવી દેવામાં આવ્યા છે અને આ પ્રકારે જ કામગીરી યથાવત રહે તો ઓક્ટોબર સુધીમાં તમામ વૃક્ષોનો ટાર્ગેટ પૂરો થઈ જશે. આ મુજબ સિમલા વનવિભાગ પાસે વૃક્ષો અંગેનો જીપીએસ ડેટા અને વૈજ્ઞાનિક પદ્ધતિનો માહિતી સંગ્રહ ઉપલબ્ધ થઈ શકશે. જે વૃક્ષોમાં જીપીએસ ટેગ લગાવાશે તે મોબાઈલથી પણ જોડાયેલા રહેશે અને વૃક્ષો કપાશે કે તરત જ તેનો એલર્ટ મેળવી શકાશે. ટેગ નંબર પણ ઉપલબ્ધ રહેશે.